Ջորջ Գերվին

Ջորջ «Այսմեն» Գերվին (անգլ.՝ George "The Iceman" Gervin, ապրիլի 27, 1952(1952-04-27), Դետրոյթ, Միչիգան, ԱՄՆ), ամերիկացի նախկին պրոֆեսիոնալ բասկետբոլիստ, որը հանդես է եկել Բասկետբոլի ամերկյան և ազգային ասոցիացիաների «Վիրջինիա Սքվայրզ», «Սան Անտոնիո Սփըրս» և «Չիկագո Բուլս» ակումբների կազմերում։ Երկու լիգաների միաձուլումից հետո ընդգրկվել է ABA բոլոր ժամանակների հավաքականի կազմում։ 1996 թվականին ընդգրկվել է Բասկետբոլի փառքի սրահի, ինչպես նաև NBA-ի պատմության 50 մեծագույն բասկետբոլիստների ցանկ կազմերում։ NBA կարիերայի ավարտման ժամանակ եղել է ասոցիացիայի պատմության պաշտպանների միջև բլոկշոտերի կատարման քանակով առաջնորդ։


== Վաղ տարիներ ==
Ջորջ Գերվինը ծնվել է 1952 թվականի ապրիլի 27-ին Միչիգան նահանգի Դետրոյթ քաղաքում։ Սովորել է Մարտին Լյութեր Քինգի անվան միջնակարգ դպրոցում, որտեղ հանդես է եկել տեղի բասկետբոլային ակումբի կազմում։


== Ուսանողական կարիերա ==
1972 թվականին ավարտել է Արևելյան Միչիգանի համալսարանում, որտեղ երկու տարվա ընթացքում խաղացել է «Իսթերն Միչիգան Իգլս» բասկետբոլային ակումբի կազմում։ Գերվինի օրոք «Իգլս»-ը ոչ մի անգամ չի հաղթել, ո՛չ պարբերական առաջնությունը, ո՛չ Mid-American կոնֆերենցիայի առաջնությունը, ինչպես նաև ոչ մի անգամ դուրս չի եկել ԱՄՆ ուսանողական առաջնության փլեյ օֆ։


== Պրոֆեսիոնալ կարիերա ==
Խաղացել է հարձակվող պաշտպանի և թեթև հարձակվողի դիրքերում։ 1974 թվականի NBA դրաֆթի ժամանակ ընտրվել է «Ֆինիքս Սանս» ակումբի կողմից՝ ընդհանուր 40-րդ համարի ներքո, սակայն նրա կազմում ոչ մի խաղ չի անցկացրել։ Գերվինի հետ այս դրաֆթի ժամանակ ընտրվել են ասոցիացիայի ապագա աստղերը՝ Բիլ Ուոլթոնը, Ջամալ Ուիլքսը և Մուրիս Լուկասը։
Լինելով «Սփըրս»-ի խաղացող, նա 10 տարի շարունակ դուրս է եկել փլեյ օֆ (1974-1983), 3 անգամ մասնակցել՝ ABA բոլոր աստղերի խաղին (1974-1976) և 9 անգամ՝ NBA բոլոր աստղերի խաղին (1977-1985)։ 1980 թվականին գրավել է NBA բոլոր աստղերի խաղի ամենաարժեքավոր խաղացողի տիտողը, ինչպես նաև չորս անգամ դարձել է NBA պարբերական առաջնության ամենաարդյունավետ խաղացող (1978-1980, 1982)։ Բացի դրանից երկու անգամ ընդգրկվել է ABA բոլոր աստղերի սիմվոլիկ հավաքականի (1975-1976, երկրորդ հավաքական), յոթ անգամ՝ NBA բոլոր աստղերի սիվոլիկ հավաքականի (1978-1982, առաջին հավաքական և 1977, 1983, երկրորդ հավաքական), ինչպես նաև ABA սկսնակների առաջին հավաքականի կազմերում։ Գերվինի օրոք «Սփըրս»-ը իր լավագույն արդյունքին է հասել 1978-79 թվականների մրցաշրջանին, որում այն դուրս է եկել Արևելյան կոնֆերենցիայի եզրափակիչ, որտեղ 3-4 հաշվով պարտվել է «Վաշինգտոն Բուլեթս»-ին, ինչպես նաև 1982-82 թվականների մրցաշրջանը, որում «Սփըրս»-ը դուրս է եկել Արևմտյան կոնֆերենցիայի եզրափակիչ, որտեղ 2-4 հաշվով պարտվել է «Լոս Անջելես Լեյքերս»-ին։
1985 թվականի հոկտեմբերի 24-ին Գերվինը փոխարինվել է «Չիկագո Բուլս»՝ Դևիդ Գրինվուդի։ Կարիերայի ավարտի ժամանակ Գերվինը եղել է «Սան Անտոնիո Սփըրս» ակումբի լավագույն ռմբարկուն (23 602), սակայն 2013 թվականի մարտի 29-ին նրան գերազանցեց Թիմ Դանքանը։


== Մրցանակներ ==
ABA և NBA միձուլումից հետո ընդգրկվել է ABA բոլոր ժամանակների հավաքականի կազմում։ 1987 թվականին նրա կողմից «Սփըրս»-ում անմահացվել է 44-րդ համարի մարզաշապիկը, որի ներքո հանդես էր գալիս Գերվինը։ 1996 թվականին Ջորջ Գերվինի անունը տեղ է գտել Բասկետբոլի փառքի սրահում, ինչպես նաև ընդգրկվել է NBA-ի պատմության 50 մեծագույն բասկետբոլիստների ցանկի կազմում։


== Կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ
NBA-ի պատմության 50 լավագույն դիպուկահարների ցանկ


== Ծանոթագրություններ ==


== Արտաքին հղումներ ==
Ջորջ Գերվինի պաշտոնական կայքէջ Archived 2019-05-15 at the Wayback Machine. (անգլ.)
Էջը ԲԱԱ-ի կայքում (անգլ.)
Կենսագրությունը ԲԱԱ-ի հանրագիտարանում (անգլ.)
ABA և NBA վիճակագրությունը Basketball-Reference.com կայքում Archived 2016-04-05 at the Wayback Machine. (անգլ.)
Ջորջ Գերվինը Remember the ABA.com կայքում (անգլ.)
Ջորջ Գերվինը Բասկետբոլի փառքի սրահի կայքում (անգլ.)
Ջորջ Գերվինը Youth Center կայքում